stanford-oval/wikipedia huggingface dataset:
ไพรเวศ วงศ์ธนบัตร

| ไพรเวศ วงศ์ธนบัตร |
| --- | --- |
ไพรเวศ วงศ์ธนบัตร ในช่วงปี 1970-1980
ข้อมูลพื้นฐาน
ชื่อเกิด: ไพรเวศ วงศ์ธนบัตร
เกิด: 26 เมษายน พ.ศ. 2490
ที่เกิด: ตำบลส้มเสี่ยว , อำเภอบรรพตพิสัย , จังหวัดนครสวรรค์
เสียชีวิต: 16 กันยายน พ.ศ. 2556 (66 ปี)
แนวเพลง: ป็อป , ร็อก , ดิสโก , ลูกทุ่ง
อาชีพ: นักดนตรี
ช่วงปี: พ.ศ. 2512 - พ.ศ. 2530
ค่ายเพลง: นิธิทัศน์
คู่สมรส: กานดาสนิท วงศ์ธนบัตร
อดีตสมาชิก: รอยัลสไปรท์ส
ไพรเวศ วงศ์ธนบัตร (26 เมษายน พ.ศ. 2490 - 16 กันยายน พ.ศ. 2556) เป็นอดีตนักร้องและนักดนตรีชาวไทย อีกทั้งยังเป็นสมาชิก รอยัลสไปรท์ส ในฐานะเครื่องเป่า และเป็นเจ้าของบทเพลง รักสิบล้อต้องรอสิบโมง
ประวัติ

ไพรเวศ วงศ์ธนบัตร (เกิด 26 เมษายน พ.ศ. 2490) เป็นบุตรคนที่ 9 ของ นายเต็กเอี้ยม และนางแบงค์ แซ่ฉั่ว จบการศึกษาระดับอนุปริญญา จากวิทยาลัยเพาะช่าง
ประวัติ > การร่วมวงรอยัลสไปร์ทส

หลังจากที่ไพรเวศเรียนจบชั้นมัธยมศึกษาที่นครสวรรค์ ก็เข้ามาเรียนที่วิทยาลัยเพาะช่าง (ปัจจุบันคือ วิทยาลัยเพาะช่าง มหาวิทยาลัยเทคโนโลยีรัตนโกสินทร์) จึงได้พบกับนายอำนาจ สีมา และนายนิยม สะอาดพันธ์ หรือยม ซึ่งเรียนวิทยาลัยเดียวกัน 
ก่อนจะรวมตัวตั้งวงดนตรี จึงได้พบกับเสริมเวช ช่วงยรรยง หรืออี๊ด นายเดชา จินดาพล หรืออ้น นายพิเชฏฐ ศุขแพทย์ นายสุนทร สุจริตฉันท์ หรือจี๊ด และนายศิโรตม์ จุลินทร ที่ร่วมวงรอยัลสไปร์ทส 
ซึ่งโด่งดังในช่วงเข้าแข่งขันชิงชนะเลิศดนตรีแห่งประเทศไทย โดยวงดิอิมพอสซิเบิล คว้ารางวัลชนะเลิศ ในปี 2513 และวงรอยัลสไปร์ทสได้รองชนะเลิศอันดับ 1 จากนั้นจึงมีอัลบั้มผลงานเพลงออกมาทั้งแนวสตริงและลูกทุ่งสตริง
ประวัติ > ชีวิตส่วนตัว

ไพรเวศ สมรสกับ นางกานดาสนิท วงศ์ธนบัตร และมีบุตรด้วยกัน 2 คน
เสียชีวิต

ไพรเวศ วงศ์ธนบัตร เสียชีวิตเมื่อวันที่ 16 กันยายน พ.ศ. 2556 เมื่อเวลา 02.00 น. โดยเสียชีวิตอันเกิดจากหัวใจวายเฉียบพลันที่โรงพยาบาลวิภาวดี ได้ลาโลกไปด้วยอาการหัวใจวายเฉียบพลันที่ รพ.วิภาวดี เมื่อวันที่ 16 ก.ย. เวลาประมาณ 02.00 น. โดยมีพิธีรดน้ำศพและบำเพ็ญกุศลที่วัดลาดพร้าว ศาลา 6
เจน นาทภูมิ

| เจน นาทภูมิ |
| --- | --- |
ชื่อเกิด: อรุณ อิ่มเขียว
เกิด: 19 กันยายน พ.ศ. 2500 อำเภอบรรพตพิสัย จังหวัดนครสวรรค์
เสียชีวิต: 11 กุมภาพันธ์ พ.ศ. 2563 (62 ปี)
อาชีพ: นักแสดง
ผลงานเด่น: แสน  (ลูกผู้ชายไม้ตะพด) 2528
สังกัด: กันตนา
เจน นาทภูมิ เป็นชื่อในวงการบันเทิงของอดีตนักแสดงดาวร้ายชาวไทย
ประวัติ

เจน นาทภูมิ มีชื่อจริงว่า อรุณ อิ่มเขียว ต่อมาเปลี่ยนชื่อเป็น ปองพบ เป็นชาวอำเภอบรรพตพิสัย จังหวัดนครสวรรค์ จบชั้นประถมศึกษาปีที่ 7 จากโรงเรียนวัดธรรมจริยาวาส ต.หนองกรด อ.บรรพตพิสัย และย้ายไปเรียนต่อที่วัดเทวสุนทร กรุงเทพมหานคร จนมีอายุ 17 ปี ได้เข้าเรียนวิชาการแสดงหลักสูตรการแสดงชั้นสูงในชั้นขั้นมูลฐาน เมื่อปี 2519 ของสมาคมนักแสดงอาชีพแห่งประเทศไทย เป็นศิษย์การแสดงของสุพรรณ บูรณะพิมพ์ และ ครูฉลวย ศรีรัตนา
ได้เข้าสู่วงการแสดงครั้งแรกคือภาพยนตร์เรื่อง แผ่นดินวิปโยค ปี พ.ศ. 2521 และละครกับค่ายกันตนา เรื่อง เจ้าซอใจซื่อ ร่วมกับ ฐาปกรณ์ ดิษยนันทน์ ต่อมาได้แสดงละครเรื่อง ตี๋ใหญ่ และอีกหลาย ๆ เรื่อง โดยบทบาทที่น่าจดจำคือบทตัวร้ายและบทเพื่อนพระเอกและยังเคยมีผลงานภาพยนตร์บนจอเงินเช่น ไปรษณีย์สื่อรัก 2529 ฯลฯ การแสดงดังกล่าวทำให้เจอกับปัญหาของเอฟเฟกต์จนเกิดอาการหูดับ ถึงขั้นไม่ได้ยินเสียงอะไรเลย จึงไม่ได้รับงานแสดงอีก
เจน เสียชีวิตเมื่อวันที่ 11 กุมภาพันธ์ พ.ศ. 2563 จากโรคประจำตัว สิริอายุรวม 62 ปี
ผลงานละครโทรทัศน์

เจ้าซอใจซื่อ 2525 (ช่อง 5)
ไอ้ทิมมวยไทย 2526 (ช่อง 5)
ล่าวิญญาณ 2527 (ช่อง 7)
เหล็กน้ำพี้ 2527 (ช่อง 5)
ซีอุย 2527 (ช่อง 5)
คนทะเล 2527 (ช่อง 5)
ตี๋ใหญ่ 2528 (ช่อง 5)
อสูรกาย 2528 (ช่อง 5)
ลูกผู้ชายไม้ตะพด 2528 (ช่อง 7)
ขบวนการนกกางเขน 2529 (ช่อง 7)
จิตรกร 2529 (ช่อง 7)
ป่าสนธยา 2530 (ช่อง 7)
สารวัตรเถื่อน 2530 (ช่อง 7)
ตะรุเตา 2531 (ช่อง 7)
สายลับสองหน้า 2532 (ช่อง 7)
เงือกสาวดาวรุ่ง 2534 (ช่อง 3)
อยู่กับก๋ง 2536 (ช่อง 3)
สาวรำวง 2537 (ช่อง 3)
เลือดเข้าตา 2538 (ช่อง 5)
มือปืน 2542 (ช่อง 3)
ตี๋ใหญ่ 2542 (ช่อง 3)
เทวดาเดินดิน 2544 (ช่อง 3)
ผลงานภาพยนตร์

แผ่นดินวิปโยค 2521
ไปรษณีย์สื่อรัก 2529
วงศาคณาญาติ 2530
ผลงานมิวสิกวิดีโอ

อดีตรักวังบัวบาน - เสรี รุ่งสว่าง
แม่ค้าตาคม - เสรี รุ่งสว่าง
พอหรือยัง - เสรี รุ่งสว่าง
เรารอเขาลืม - เสรี รุ่งสว่าง
คนซื่อคือคนช้ำ - สายัณห์ สัญญา
แสบหัวใจ - ไวพจน์ เพชรสุพรรณ
เกลียดเธอเข้ากระดูกดำ - ไวพจน์ เพชรสุพรรณ
นิพนธ์ เที่ยงธรรม

| นิพนธ์ เที่ยงธรรม |
| --- | --- |
เกิด: 20 พฤษภาคม พ.ศ. 2521 (46 ปี)
นามปากกา: จุฬามณี  เฟื่องนคร ชอนตะวัน 
อาชีพ: นักเขียน
ช่วงปีที่ทำงาน: พ.ศ. 2540 - ปัจจุบัน
นิพนธ์ เที่ยงธรรม เป็นนักเขียนชาวไทย โดยใช้นามปากกา จุฬามณี เฟื่องนคร และ ชอนตะวัน โดยผลงานที่มีชื่อเสียงที่ถูกนำไปดัดแปลงเป็บบทโทรทัศน์ ทั้งชิงชัง ทางททบ.5 และนวนิยายชุด สุดแค้นแสนรัก กรงกรรม ทุ่งเสน่หา วาสนารัก และบุษบาตาคลี ที่สถานีวิทยุโทรทัศน์ไทยทีวีสีช่อง 3 นำนวนิยายมาดัดแปลงเป็นบทละครโทรทัศน์จนสร้างชื่อเสียงให้กับนวนิยายและจังหวัดนครสวรรค์ ที่เป็นสถานที่ดำเนินเรื่องกลับมามีชื่อเสียง และได้การรถไฟแห่งประเทศไทยเพื่อมาช่วย
ประวัติ

นิพนธ์ เที่ยงธรรม เกิดเมื่อวันที่ 20 พฤษภาคม พ.ศ. 2521 เป็นบุตรของนายปรีชา เที่ยงธรรม และนางคิมหัน เที่ยงธรรม (สกุลเดิม กล้าเขตวิทย์) มีภูมิลำเนาอยู่ที่อำเภอลาดยาว จังหวัดนครสวรรค์ จบการศึกษาระดับปริญญาตรี จากคณะมนุษยศาสตร์ สาขาสื่อสารมวลชน มหาวิทยาลัยรามคำแหง โดยเริ่มงานเขียนและได้เข้าร่วมงานกับนิตยสาร ขายหัวเราะ ขวัญเรือน หนังสือพิมพ์สยามรัฐ นิตยสารหญิงไทย โดยหลังจากนำนวนิยายเรื่อง ชิงชัง ส่งเข้าประกวดรางวัลทมยันตีอะวอร์ดครั้งที่ 1 ในปี พ.ศ. 2549  ได้เข้ารอบและและได้นำไปดัดแปลงเป็นบทละครโดย บริษัท เอ็กแซ็กท์ จำกัด  ออกฉายทางททบ.5  ในขณะที่นวนิยายเรื่อง กรงกรรม ได้สร้างชื่อเสียงให้กับอำเภอชุมแสง จังหวัดนครสวรรค์จากการถูกไปดัดแปลงเป็นบทละครโทรทัศน์ทางไทยทีวีสีช่อง3
ผลงาน

ชิงชัง (2550)
องค์การบริหารส่วนหัวใจ  (2550)
แจกันดอกหญ้า  (2550)
สะบายดี...หัวใจ (2551)
ไม่ต้องรักเท่าฟ้า (2551)
แสงดาว ไอดิน อินเดีย (2552)
หัวใจไม่ใช้เส้นขนาน (2552)
รักเร่เสน่หา (2553)
กามเทพปั้นรัก (2553)
เจ้าสาวไร่ส้ม (2553)
ตะเกียงกลางพายุ (2553)
สุดแค้นแสนรัก (2553)
ราตรีนี้มีรักแท้ (2554)
ดอกรักริมธาร (2554)
อรุณสวัสดิ์หัวใจ (2554)
อลวนถนนหัวใจ (2554)
อยากให้พระอาทิตย์ตกดินตอนสามทุ่มครึ่ง (2554)
กุหลาบซ่อนกลิ่น (2554)
ราชนาวีที่รัก (2555)
พระอาทิตย์ขึ้นในคืนหนาว (2555)
ม่านพรหม (2555)
ลิขิตรักในสายลม  (2556)
ในสวนศิลป์ (2556)
น้ำผึ้งบ้านไพร  (2556)
ทุ่งเสน่หา (2558)
วาสนารัก (2558)
กรงกรรม (2560)
สิรินนารี (2563)
บุษบาตาคลี (2565)
ฉันทนาท่าตะโก
รางวัลเกียรติยศ

1. มหาวิทยาลัยราชภัฏนครสวรรค์ มอบปริญญานิเทศศาสตรมหาบัณฑิตกิตติมศักดิ์ สาขาวิชานิเทศศาสตร์ ปีการศึกษา 2561
2. สำนักงานคณะกรรมการการศึกษาขั้นพื้นฐาน มอบรางวัลชมเชย ในการประกวดหนังสือดีเด่น ประจำปีพุทธศักราช 2561 ประเภทหนังสือนวนิยาย กรงกรรม
3. มหาวิทยาลัยราชภัฏธนบุรี มอบโล่เชิดชูเกียรติ แด่คุณนิพนธ์ เที่ยงธรรม รางวัล ธนบุรีศรีนพมาศ ประจำปี 2562 สาขามนุษย์และสังคมศาสตร์ ด้านภาษาและวรรณกรรม ในโอกาสวันคล้ายวันสถาปนามหาวิทยาลัยราชภัฏธนบุรี
4. นายอำเภอชุมแสง นายกำพล ศิริรัตตนนท์ นายศรชัย อธิปฏิเวชช นายกเทศมนตรีเมืองชุมแสง พตอ.นิทัศน์ จิตตวิทยานุกูล ผกก.สภ.ชุมแสง และชาวชุมแสง มอบโล่เชิดชูเกียรติ แก่คุณนิพนธ์ เที่ยงธรรม (จุฬามณี ผู้ประพันธ์นิยาย กรงกรรม) ในฐานะที่เป็นผู้ทำให้ชุมแสงสาดแสงขึ้นมาอีกครั้ง  (ปี 2562) [ต้องการอ้างอิง]
5. ชมรมสมาพันธ์สื่อสารมวลชนแห่งประเทศไทย (ก่อตั้งปี พ.ศ. 2530) ร่วมกับ มูลนิธิสร้างสรรค์สังคมไทย มอบรางวัล ต้นแบบคุณค่าของสังคมแห่งปี งานเพรส อวอร์ด ประจำปี 2562 มอบรางวัล เณศไอยรา ให้คุณนิพนธ์ เที่ยงธรรม ผู้เขียนบทประพันธ์เรื่อง กรงกรรม ออกอากาศทางสถานีวิทยุโทรทัศน์ไทยทีวีสีช่อง 3 รางวัลบทประพันธ์ยอดเยี่ยม[ต้องการอ้างอิง]
6. กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ มอบรางวัลประชาบดี 2562 ประเภทสื่อสร้างสรรค์ สื่อสิ่งพิมพ์ หนังสือเล่ม กรงกรรม และ สุดแค้นแสนรัก
7. สำนักงานศิลปะและวัฒนธรรม มหาวิทยาลัยราชภัฏนครสวรรค์ มอบรางวัล “ศิลปินแห่งลุ่มน้ำเจ้าพระยา” สาขาวรรณศิลป์ ประจำปี 2563
8. มหาวิทยาลัยนเรศวร มอบโล่รางวัล "รัตนมณีศรีนเรศวร" เพื่อยกย่องเชิดชูเกียรติเป็นผู้มีผลงานดีเด่นด้านศิลปะและวัฒนธรรม ด้านวรรณศิลป์ ดนตรีและศิลปะการแสดง ประจำปี 2564
9. สำนักศิลปะและวัฒนธรรม มหาวิทยาลัยราชภัฏนครสวรรค์ มอบรางวัล "ศิลปินถิ่นสวรรค์" สาขาวรรณศิลป์ ประจำปี 2566
10.ศูนย์การเรียนรู้ภูทองวิทยาลัยในวัง จังหวัดนครสวรรค์ มอบโล่เกียรติคุณ ให้ เพื่อแสดงว่า "เป็นบุคคลผู้ที่ช่วยเหลือกิจกรรมพัฒนาอาชีพช่างสิบหมู่เพื่อการมีงานทำ" เมษายน พ.ศ.2566
11.เข้ารับรางวัลเชิดชูเกียรติศิลปินท้องถิ่น "ศรีสุวรรณภิงคาร" ประจำปี ๒๕๖๖ สาขาวรรณศิลป์ ในโครงการเชิดชูเกียรติศิลปินท้องถิ่น เครือข่ายมรดกภูมิปัญญาทางวัฒนธรรมท้องถิ่น ๙ จังหวัดภาคเหนือตอนล่าง โดยคณะมนุษยศาสตร์ มหาวิทยาลัยนเรศวร
คเณศจตุรถี

| คเณศจตุรถี |
| --- | --- |
พิธีกรรมอัญเชิญเทวรูปดินเหนียวของพระพิฆเนศลงละลายในอ่าวมุมไบ ส่วนหนึ่งของเทศกาลจตุรถีในมุมไบ ประเทศอินเดีย
ชื่อทางการ: จตุรถี/วิไนยกะ จตุรถี
ชื่ออื่น: จวัตถี, Chouthi, Ganeshotsav
จัดขึ้นโดย: ศาสนิกชนฮินดู
ประเภท: ศาสนาฮินดู
การเฉลิมฉลอง: การขับบทสวดฮินดู และพิธีนำเทวรูปพระพิฆเนศละลายลงแหล่งน้ำ
เริ่ม: ภัทรบท Shukla จตุรถี
สิ้นสุด: 11 วันหลังการเริ่มเทศกาล
วันที่: ภัทรบท (Bhadrapada) คือช่วงเดือนสิงหาคม-กันยายน
วันที่ในปี 2023: 19 กันยายน
วันที่ในปี 2024: 7 กันยายน
ความถี่: รายปี
คเนศจตุรถี (ไอเอเอสที: Gaṇēśa Chaturthī), หรือ วินายกจตุรถี (Vināyaka Chaturthī) เป็นเทศกาลในศาสนาฮินดูที่เฉลิมฉลองการประสูติของพระพิฆเนศ ตรงกับช่วงเดือนสิงหาคม-กันยายนตามปฏิทินเกรกอเรียน พิธีกรรมเด่นของคเณศจตุรถีคือการสร้างเทวรูปพระพิฆเนศด้วยดินเหนียวแล้วประดิษฐานในบ้านเรือน อาคาร องค์กร หรือในสถานที่สาธารณะ บนฐาน pandal (ฐานเวทีชั่วคราว) ที่สูงใหญ่ พิธีกรรมประกอบด้วยการสวดบทสวดในพระเวทหรือคัมภีร์ฮินดูอื่น ๆ และการ vrata (อดอาหาร) การแจกจ่ายประสาทะ (Prasāda) จากพิธีสวดจากบน pandal สู่ชุมชน รวมถึงขนมอย่าง ขนมโมทกะ ซึ่งเชื่อว่าเป็นขนมทรงโปรดของพระพิฆเนศ เทศกาลสิ้นสุดในวันที่ 10 นับจากวันที่เริ่มเทศกาล ซึ่งศาสนิกชนจะนำเทวรูปพระพิฆเนศที่ปั้นจากดินมาตั้งในสถานที่สาธารณะ โดยมีขบวนดนตรีและขับสวดกันไปยังแหล่งน้ำ เช่น แม่น้ำหรือทะเล ก่อจะทำพิธีนำเทวรูปดินนั้นแช่หรือละลายลงแม่น้ำ เทศกาลคเนศจตุรถีที่ยิ่งใหญ่ที่สุดจัดในเมืองมุมไบ ซึ่งมีการนำเทวรูปแช่ละลายลงน้ำมากถึง 150,000 องค์ในมุมไบทุก ๆ ปี เชื่อกันว่าเทวรูปดินและพระพิฆเนศที่ได้ละลายไปในสายน้ำนั้นจะกลับไปยังเขาไกรลาส เคียงคู่กับพระศิวะ และ พระปารวตี เทศกาลนี้ถือเป็นการเฉลิมฉลองพระพิฆเนศซึ่งชาวฮินดูเชื่อกันว่าเป็นเทพเจ้าแห่งการเริ่มต้นใหม่ และการขจัดอุปสรรค รวมทั้งเป็นเทพเจ้าแห่งปัญญาและความฉลาดเฉลียว เทศกาลนี้มีการเฉลิมฉลองทั่วอินเดีย โดยเฉพาะในรัฐมหาราษฏระ, รัฐมัธยประเทศ, รัฐกรณาฏกะ, รัฐกัว, รัฐเตลังคานา, รัฐคุชราต และ รัฐฉัตตีสครห์ และพบฉลองกันภายในบ้านเรือนส่วนบุคคลในรัฐทมิฬนาฑู, รัฐอานธรประเทศ ส่วนในบรรดาชาวฮินดูโพ้นทะเลก็มีการจัดในประเทศต่าง ๆ ทั้งเนปาล ออสเตรเลีย, แคนาดา, มาเลเซีย, ตรินิแดดและโตเบโก, กายอานา, สุริเนม, ส่วนอื่น ๆ ของแคริบเบียน, ฟิจิ, มอริเชียส, แอฟริกาใต้, สหรัฐ, และในทวีปยุโรป (ในเกาะเตเนริเฟ)
นารทมุนี

| นารทมุนี |
| --- | --- |
Devarshi   ศาสนทูตของพระเจ้า
ฤๅษีนารทมุนี
ชื่อในอักษรเทวนาครี: नारद
ส่วนเกี่ยวข้อง: ผู้รับใช้พระวิษณุ, เทวดา
ที่ประทับ: พรหมโลก และ ไวกูณฐ์
มนตร์: Om Naradaya Namah
สัญลักษณ์: Khartal, Veena
ข้อมูลส่วนบุคคล
บิดา-มารดา: พระพรหม (พ่อ) พระสุรัสวดี (แม่)
พี่น้อง: สี่กุมาร Daksha พระศิวะ มนู
ฤๅษีนารทมุนี (สันสกฤต: नारद หรือ नारद मुनी) เป็นบุตรของพระพรหม เป็นสาวกคนแรกของพระวิษณุ และเป็นผู้ที่นำเรื่องราวบนโลกมนุษย์มารายงานแด่พระศิวะ ฤๅษีนารทมุนีเป็นทูตเอกของสวรรค์ และมีบทบาทในมหาภารตะและรามเกียรติ์เป็นอย่างมาก ในเรื่องรามเกียรติ์ ฤษีเป็นผู้แนะนำให้หนุมานใช้น้ำในบ่อน้อยของตนเอง ก็คือ น้ำลายในปากของหนุมานดับไฟ เมื่อตอนที่หนุมานไปเผากรุงลงกา ในมหาภารตะ ฤๅษีนารทมุนีมีหน้าที่คอยส่งสำคัญให้แก่พระกฤษณะ พระพลราม ยุธิษฐิระ และอรชุน คือ ในมหาสงครามทุ่งกุรุเกษตร ฤๅษีนารทมุนีได้ส่งข่าวบอกแก่พระพลรามว่า "ภีมะกำลังดวลตะบองกับทุรโยธน์" และเมื่อตอนที่พระอนิรุทธิ์หายตัวไป ฤๅษีนารทมุนีก็แจ้งแก่พระกฤษณะว่า "พระอนิรุทธิ์ถูกท้าวกรุงภาณจับตัวไปขังในคุก" และเมื่อตอนที่ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตในป่า ฤๅษีนารทมุนีก็เป็นผู้แจ้งข่าวให้กับยุธิษฐิระว่า "ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตแล้ว และฤๅษีนารทมุนีเป็นผู้บอกถึงจุดอ่อนของทุรโยธน์ให่แก่อรชุน" นอกจากนี้ฤๅษีนารทมุนีก็ยังเป็นผู้เล่าเรื่องของพระรามให้แก่ฤๅษีวาลมีกิจนเกิดเป็นคัมภีร์รามายณะ
| ด ค กอวตารของพระวิษณุ |
| --- | --- | --- |
| ทศาวตาร |  มัตสยะ  กูรมะ  วราหะ  นรสิงห์  วามนะ  ปรศุราม  พระราม  พระพลราม1  พระกฤษณะ1  พระโคตมพุทธเจ้า1  กัลกิ  |  |
| อวตารอื่น ๆ |  สี่กุมาร  ฤๅษีนารทมุนี  นระและนารายณะ  กปิละ  พระทัตตาเตรยะ  ยัชญะ  ฤษภะ  ปฤถุ  พระธันวันตริ  โมหินี  ฤๅษีวยาส  |  |
1 รายชื่ออวตารสิบปางแตกต่างกันไปตามแต่ละภูมิภาค อวตารปางที่ 8 และปางที่ 9 อาจเป็นพระพลราม พระกฤษณะ หรือพระโคตมพุทธเจ้า
ศาลคดีเขมรแดง

| องค์ชุมนุมชำระวิสามัญแห่งตุลาการกัมพูชา  Chambres extraordinaires au sein des tribunaux cambodgiens (ฝรั่งเศส)  អង្គជំនុំជម្រះវិសាមញ្ញក្នុងតុលាការកម្ពុជា (เขมร) |
| --- | --- |
ตราของศาลคดีเขมรแดง

สถาปนา: ค.ศ. 1997
ที่ตั้ง: พนมเปญ
ที่มา: พระราชบัญญัติ
เว็บไซต์: www.eccc.gov.kh/en 
ประธาน
ปัจจุบัน: ผู้พิพากษา Kong Srim
องค์ชุมนุมชำระวิสามัญแห่งตุลาการกัมพูชา (เขมร: អង្គជំនុំជម្រះវិសាមញ្ញក្នុងតុលាការកម្ពុជា, องฺคชํนุชมฺระวิสามญฺญกฺนุงตุลาการกมฺพุชา; อังกฤษ: Extraordinary Chambers in the Courts of Cambodia, ECCC; ฝรั่งเศส: Chambres extraordinaires au sein des tribunaux cambodgiens, CETC) เรียกทั่วไปว่า ศาลคดีเขมรแดง (เขมร: សាលាក្ដីខ្មែរក្រហម, สาลากฺฎีขฺแมรกฺรหม; อังกฤษ: Khmer Rouge Tribunal) เป็นศาลที่จัดตั้งขึ้นชำระคดีซึ่งสมาชิกฝ่ายบริหารอาวุโสที่สุดของกลุ่มเขมรแดงถูกกล่าวหาว่าละเมิดกฎหมายระหว่างประเทศและกระทำความผิดอาญาอุกฉกรรจ์อย่างอื่นในช่วงการฆ่าล้างเผ่าพันธุ์กัมพูชา แม้จะเป็นศาลระดับชาติ แต่ศาลนี้ตั้งขึ้นเป็นส่วนหนึ่งของความตกลงระหว่างรัฐบาลกัมพูชากับสหประชาชาติ ทั้งตุลาการยังมาจากทั้งท้องถิ่นและต่างถิ่น และมีพนักงานทั้งที่เป็นชาวกัมพูชาและชาวต่างชาติ จึงถือเป็นศาลลูกผสม แต่ดำเนินกระบวนพิจารณาในประเทศกัมพูชา โดยไม่ขึ้นตรงต่อรัฐบาลกัมพูชาหรือสหประชาชาติ นอกจากนี้ ยังเชิญชวนให้ชาวต่างชาติเข้ามีส่วนร่วม เพื่อให้เป็นไปตามมาตรฐานสากล
อำนาจของศาลนี้ครอบคลุมการละเมิดอย่างร้ายแรงซึ่งกฎหมายอาญากัมพูชา กฎหมายและจารีตประเพณีมนุษยธรรมระหว่างประเทศ ตลอดจนการละเมิดธรรมเนียมระหว่างประเทศที่กัมพูชารับรอง บรรดาที่กระทำลงในระหว่างวันที่ 17 เมษายน ค.ศ. 1975 ถึง 6 มกราคม ค.ศ. 1979 รวมถึงอาชญากรรมต่อมนุษยชาติ อาชญากรรมสงคราม และการฆ่าล้างเผ่าพันธุ์ ความมุ่งหมายหลักของศาลตามที่องค์ชุมนุมระบุไว้ คือ ให้ความเป็นธรรมแก่ชาวกัมพูชาผู้เคราะห์ร้ายจากนโยบายระบอบเขมรแดงในช่วงเดือนเมษายน ค.ศ. 1975 ถึงมกราคม ค.ศ. 1979 ทั้งนี้ ยังกำหนดให้การช่วยเหลือฟื้นฟูผู้เสียหายและการเผยแพร่สื่อเพื่อการศึกษาระดับชาติเป็นวัตถุประสงค์เบื้องต้นขององค์กรด้วย
แหล่งข้อมูลอื่น

The Extraordinary Chambers in the Courts of Cambodia- Official site
United Nations Assistance to the Khmer Rouge Trials- Official site
วิระ บำรุงศรี

| วิระ บำรุงศรี |
| --- | --- |
เกิด: พันตำรวจโท วิระ บำรุงศรี 22 กันยายน พ.ศ. 2505 (62 ปี) อำเภอชุมแสง จังหวัดนครสวรรค์
สัญชาติ: ประเทศไทย
อาชีพ: ตำรวจ, นักร้อง
ปีปฏิบัติงาน: พ.ศ. 2529 - 2546
องค์การ: คีตา เรคคอร์ดส
พันตำรวจโท วิระ บำรุงศรี ชื่อเล่น แดง (22 กันยายน พ.ศ. 2505 - ) สารวัตร สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร ปัจจุบันเกษียณอายุราชการแล้ว เป็นนักร้องชายชาวไทย มีชื่อเสียงในฐานะสมาชิกวงเยื่อไม้ ซึ่งนำเพลงเก่าทั้งสุนทราภรณ์และนักร้องท่านอื่นมาขับร้องร่วมกับอรวี สัจจานนท์ รวมถึงประสบความสำเร็จในนามมะลิลา บราซิลเลี่ยน
ประวัติ

เกิดที่อำเภอชุมแสง จังหวัดนครสวรรค์ จบการศึกษาระดับปริญญาตรีจากวิทยาลัยการสาธารณสุขสิรินธร จังหวัดพิษณุโลก และจบการศึกษาปริญญาโทจากมหาวิทยาลัยรามคำแหง และระดับปริญญาเอก ด้านดุริยางคศิลป์ มหาวิทยาลัยมหาสารคาม วิระประสบความสำเร็จสูงสุดกับวงมะลิลาฯ กับบทเพลง "ปลายฟ้า" นอกจากนี้ยังมีผลงานบันทึกเพลงลูกทุ่งอีกด้วย วิระสามารถขับร้องเพลงได้ทุกแนวทั้งสุนทราภรณ์ เพลงลูกกรุง สตริง และลูกทุ่ง มีผลงานออกมาหลายสิบชุด วิระเป็นนายตำรวจประจำกองสวัสดิการ สำนักงานกำลังพล สำนักงานตำรวจแห่งชาติ ตำแหน่งสารวัตรหัวหน้าแผนกดุริยางค์ ปัจจุบัน เกษียณอายุราชการแล้ว และยังคงร้องเพลงตามงานคอนเสิร์ตและปรากฏตัวต่อสาธารณชนอยู่อย่างต่อเนื่อง
ภาพยนตร์

พ.ศ. 2532 เรือนแพ รับบท ริน
พ.ศ. 2537 ผีไม่กลัวสัปเหร่อ รับบท วีระ
ละคร

พ.ศ. 2534 คู่ทรหด ตอน สุเทพ วงศ์กำแหง (ช่อง 5)
พ.ศ. 2537 ขอบรั้วริมวัง (ช่อง 9 อสมท.)
พ.ศ. 2538 ชมรมขนหัวลุก FRIDAY ตอน ภาพลวงตาลูกโซ่ (ช่อง 5)
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
แหล่งข้อมูลอื่น

ความเป็นมาของวง เยื่อไม้เก็บถาวร 2009-04-11 ที่ เวย์แบ็กแมชชีน
วิระ บำรุงศรี ตำรวจเสียงทอง ขวัญใจหมาจรจัด
"ก๊อท"ควัก1แสนช่วย"ยอดรัก" "วิระ"ให้ติดดาวร.ต.อ. (ข่าวจากเว็บสยามดารา) เก็บถาวร 2009-04-28 ที่ เวย์แบ็กแมชชีน
ฤกษ์ชัย พวงเพ็ชร์

| ฤกษ์ชัย พวงเพ็ชร์ |
| --- | --- |
เกิด: ฤกษ์ชัย พวงเพ็ชร์
คู่สมรส: มินท์ธิตา งามทรัพย์มณี
อาชีพ: ผู้กำกับภาพยนตร์, นักเขียนบทภาพยนตร์
ผลงานเด่น: แสบสนิท ศิษย์ส่ายหน้า (2548) 32 ธันวา (2552)  สุดเขตสเลดเป็ด (2553) คุณนายโฮ (2555)
ฤกษ์ชัย พวงเพ็ชร์  (ยอร์ช) เป็นผู้กำกับภาพยนตร์ชาวไทย
ประวัติ

ฤกษ์ชัย พวงเพ็ชร์ จบการศึกษาระดับปริญญาตรี จาก คณะศิลปกรรมศาสตร์ มหาวิทยาลัยศรีนครินทรวิโรฒ สาขาทัศนศิลป์ เคยฝึกงานเป็นฝ่ายศิลป์ อยู่ที่โรงพิมพ์หนังสือ “ตลาดตลก” ในเครือ ศรีสยามการพิมพ์ อยู่หลายปี นอกจากจัดอาร์ต ยังมีหน้าที่เขียนเรื่องสั้นอีกด้วย
นอกจากนี้ ยอร์ช เคยทำเบื้องหลังรายการตลกทางทีวี นานร่วม 14 ปี ทั้งงานโปรดิวเซอร์, งานกำกับรายการโทรทัศน์ ชื่อดังมากมาย เช่น “555”, “ 3 ช่าคาเฟ่”, “ 5-4-3-2 โชว์” ฯลฯ
ปัจจุบัน ดูแลการผลิตรายการทีวี ภาพยนตร์ หนังโฆษณา ภายใต้ชื่อ บริษัท รฤก โปรดั๊กชั่น จำกัด
ผลงานการกำกับ/เขียนบท/ผลิตภาพยนตร์

พ.ศ. 2548 : พยัคฆ์ร้ายส่ายหน้า (อาวอง, อาร์เอส)
พ.ศ. 2549 : แสบสนิท ศิษย์ส่ายหน้า (อาวอง, อาร์เอส)
พ.ศ. 2550 : โปงลางสะดิ้ง ลำซิ่งส่ายหน้า (อาวอง, อาร์เอส)
พ.ศ. 2552 : โหดหน้าเหี่ยว 966 (อาวอง, อาร์เอส)
พ.ศ. 2552 : 32 ธันวา (เอ็ม เทอร์ตี้ไนน์)
พ.ศ. 2553 : สุดเขตเสลดเป็ด (เอ็ม เทอร์ตี้ไนน์)
พ.ศ. 2554 : ส.ค.ส. สวีทตี้ (เอ็ม เทอร์ตี้ไนน์)
พ.ศ. 2555 : วาเลนไทน์ สวีทตี้ (เอ็ม เทอร์ตี้ไนน์)
พ.ศ. 2555 : คุณนายโฮ (เอ็ม เทอร์ตี้ไนน์)
พ.ศ. 2556 : ฟัดจังโตะ (เอ็ม เทอร์ตี้ไนน์)
พ.ศ. 2558 : ป้าแฮปปี้ she ท่าเยอะ (เอ็ม เทอร์ตี้ไนน์)
พ.ศ. 2559 : จำเนียรวิเวียนโตมร (เอ็ม เทอร์ตี้ไนน์)
พ.ศ. 2561 : ไบค์แมน ศักรินทร์ตูดหมึก (เอ็มเทอร์ตี้ไนท์, เวิร์คพอยท์ เอ็นเทอร์เทนเมนท์, เอ็มพิคเจอร์ส)
ผลงานการผลิตละคร

ละครโทรทัศน์
พ.ศ. 2556 : ละครโทรทัศน์ อันโกะ กลรักสตรอว์เบอร์รี่ (ช่อง 3)
พ.ศ. 2560 : ละครโทรทัศน์ ชะนีผีผลัก (ช่องเวิร์คพอยท์)
พ.ศ. 2561 : ละครโทรทัศน์ สาวน้อยร้อยหม้อ (ช่องเวิร์คพอยท์)
ละครซิตคอม
พ.ศ. 2553 : ละครซิตคอม รักล้นล้น 9 คน 4 คู่  (โมเดิร์นไนน์ทีวี)
พ.ศ. 2556 : ละครซิตคอม เณรจ๋า  (ช่อง 7 สี)
พ.ศ. 2557 : ละครซิตคอม จูบ kiss me  (ช่องเวิร์คพอยท์)
พ.ศ. 2558 : ละครซิตคอม แม่จ๋าอย่าหักโหม (ช่องเวิร์คพอยท์)
พ.ศ. 2561 : ละครซิตคอม จ่าเริงเซิ้งยับ (ช่องเวิร์คพอยท์)
ดำรง ลัทธพิพัฒน์

| ดำรง ลัทธพิพัฒน์ม> ว.ม., ป.ช. |
| --- | --- |


รัฐมนตรีว่าการกระทรวงวิทยาศาสตร์ เทคโนโลยี และการพลังงาน
ดำรงตำแหน่ง 7 พฤษภาคม พ.ศ. 2526 – 29 กรกฎาคม พ.ศ. 2528
นายกรัฐมนตรี: เปรม ติณสูลานนท์
ก่อนหน้า: ทินกร พันธุ์กระวี
ถัดไป: เล็ก นานา
รัฐมนตรีว่าการกระทรวงพาณิชย์
ดำรงตำแหน่ง 20 เมษายน – 6 ตุลาคม พ.ศ. 2519
นายกรัฐมนตรี: เสนีย์ ปราโมช
ก่อนหน้า: ทองหยด จิตตวีระ
ถัดไป: สุธี นาทวรทัต
เลขาธิการพรรคประชาธิปัตย์
ดำรงตำแหน่ง 16 พฤศจิกายน พ.ศ. 2518 – 6 ตุลาคม พ.ศ. 2521
ก่อนหน้า: ธรรมนูญ เทียนเงิน
ถัดไป: เฉลิมพันธ์ ศรีวิกรม์
 
ข้อมูลส่วนบุคคล
เกิด: 29 สิงหาคม พ.ศ. 2475 อำเภอเมืองนครสวรรค์ จังหวัดนครสวรรค์
เสียชีวิต: 29 กรกฎาคม พ.ศ. 2528 (52 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2512—2528)
คู่สมรส: สมศรี ลัทธพิพัฒน์

ดำรง ลัทธพิพัฒน์ (29 สิงหาคม พ.ศ. 2475 – 29 กรกฎาคม พ.ศ. 2528)  อดีตเลขาธิการพรรคประชาธิปัตย์ อดีตรัฐมนตรีว่าการกระทรวงพาณิชย์ และรัฐมนตรีว่าการกระทรวงวิทยาศาสตร์และเทคโนโลยี
ประวัติ

ดำรง เข้าสู่การเมืองโดยเป็นสมาชิกสภาผู้แทนราษฎร พรรคประชาธิปัตย์ ในการเลือกตั้งเป็นการทั่วไป พ.ศ. 2512 พร้อมด้วยพิชัย รัตตกุล ในเหตุการณ์ 14 ตุลา ดำรงเป็นหนึ่งในสมาชิกพรรคประชาธิปัตย์ที่ร่วมลงชื่อเรียกร้องรัฐธรรมนูญจากรัฐบาล ที่มหาวิทยาลัยธรรมศาสตร์
ได้รับเลือกให้เป็นเลขาธิการพรรคเมื่อวันที่ 18 พฤศจิกายน พ.ศ. 2518 แทนธรรมนูญ เทียนเงินที่ลาออกจากพรรคไป ด้วยมีความขัดแย้งกับสมาชิกในพรรค
ในเหตุการณ์ 6 ตุลา ดำรงถูกกล่าวหาร่วมกับชวน หลีกภัย และสุรินทร์ มาศดิตถ์ ว่าเป็นผู้ฝักใฝ่คอมมิวนิสต์
ดำรง ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งอีกครั้งในปี พ.ศ. 2519 จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงพาณิชย์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอก เปรม ติณสูลานนท์
ชีวิตส่วนตัว สมรสกับ สมศรี ลัทธพิพัฒน์ ซึ่งเป็นกรรมการผู้ทรงคุณวุฒิมหาวิทยาลัยธุรกิจบัณฑิตย์ มีบุตรด้วยกัน 2 คน ได้แก่ ดร.ดาริกา ลัทธพิพัฒน์ (บุตรสาว) อธิการบดีมหาวิทยาลัยธุรกิจบัณฑิตย์ ผู้ดำรงตำแหน่งคนปัจจุบัน และ ดร.วาว ดิลกะ ลัทธพิพัฒน์ (บุตรชาย)
ดำรง ลัทธพิพัฒน์ถึงแก่อนิจกรรมในตำแหน่งรัฐมนตรีว่าการกระทรวงวิทยาศาสตร์ เทคโนโลยี และการพลังงาน ด้วยบาดแผลจากกระสุนปืนที่ศีรษะ โดยประกอบอัตวินิบาตกรรมนั่งรถประจำตำแหน่งมาทำงานที่ทำเนียบรัฐบาล เมื่อวันที่ 29 กรกฎาคม พ.ศ. 2528 เนื่องจากความเครียด ภายหลัง สมัคร สุนทรเวช ซึ่งขณะนั้นเป็นคอลัมนิสต์ "มุมน้ำเงิน" ในหนังสือพิมพ์เดลิเมล์ ได้เขียนบทความว่า เขายิงตนเองให้ถึงแก่ความตายเพื่อหนีความผิดค้าเฮโรอีนข้ามประเทศ นางสมศรี ลัทธพิพัฒน์ (เกตุทัต) ภรรยา มอบหมายให้นายบัณฑิต ศิริพันธุ์ ทนายความ ฟ้องหมิ่นประมาทสมัคร สุนทรเวช ศาลฎีกามีคำตัดสินเมื่อเดือนธันวาคม 2531 ว่า นายสมัครมีความผิดตามฟ้อง ให้จำคุก 6 เดือน แต่ให้รอลงอาญาไว้ และปรับ 4,000 บาท ทั้งให้โฆษณาคำพิพากษาในหนังสือพิมพ์ 2 ฉบับ 7 วัน
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
นิยม มารยาท

| นิยม มารยาท |
| --- | --- |
ชื่อเกิด: นิยม มารยาท
เกิด: ธันวาคม พ.ศ. 2479
ที่เกิด: จังหวัดนครสวรรค์ ประเทศสยาม
เสียชีวิต: 24 ตุลาคม พ.ศ. 2544 (65 ปี)
แนวเพลง: เพลงลูกทุ่ง
นิยม มารยาท (ธันวาคม 2479 - 24 ตุลาคม 2544) เป็นนักร้องลูกทุ่งเสียงดี และเป็นนักแต่งเพลงมีฝีมือ เคยแต่งเพลงให้กับนักร้องลูกทุ่งชื่อดังมากมายหลายคน ในส่วนของการร้องเพลงนั้น นิยม มารยาท โด่งดังจากเพลง “ บ้านนาสัญญารัก”
ประวัติ

นิยม มารยาท เป็นชื่อจริงนามสกุลจริง เป็นบุตรนายสมใจ นางกุหลาบ มารยาท เกิดที่อำเภอชุมแสง จังหวัดนครสวรรค์ แต่พ่อแม่เป็นชาว จังหวัดเพชรบุรี  เนื่องจากมีอาชีพรับเหมาก่อสร้าง จึงต้องย้ายที่อยู่ไปเรื่อยๆ ทำให้เขาไปคลอดที่นครสวรรค์ ต่อมาครอบครัวย้ายมาที่ประจวบคีรีขันธ์ นิยม มารยาท เข้ารับการศึกษาต่อที่นี่จนจบชั้น ม.4 จากนั้นครอบครัวได้ย้ายเข้ากรุงเทพฯ  ช่วงนั้น นิยม มารยาท ก็ช่วยพ่อแม่ทำงานก่อสร้างประเภทผูกเหล็กเทปูน แต่การที่บ้านพักของเขาอยู่ใกล้กับบ้านของคำรณ สัมบุณณานนท์​ และมีการติดต่อไปมาหาสู่กันเป็นประจำ และได้ลองแต่งเพลง “คนบ้าจี้ “ ให้คำรณร้อง จากนั้นก็ได้ติดตามคำรณไปทำการแสดงประจำ และถ้าว่างจากการร้องเพลงกับคำรณ เขาก็จะไปร้องกับวง จำรัส วิภาตะรัตน์ เขาทำเช่นนี้จนคำรณ เสียชีวิต
นิยม มารยาท ได้บันทึกแผ่นเสียงเพลงแรกคือ รอยแก่งรัก แต่มาดังในอีก 2 เพลงถัดมาคือ “ บ้านนาสัญญารัก “ และ “แหวนรัก “ จากนั้นก็ได้ตั้งวงเป็นของตนเอง และผลิตผลงานออกมามากขึ้น  ต่อมา เพลิน พรมแดน เพื่อนซึ่งอยู่ในวงจำรัสออกมาตั้งวงเอง นิยม มารยาทจึงยุบวง และมาอยู่กับเพลิน พรหมแดน จากนั้นก็ย้ายมาอยู่กับวงไวพจน์ เพชรสุพรรณ ก่อนจะออกไปอยู่กับเพลิน พรมแดน สลับกันไปมาแบบนี้หลายรอบ เพราะต้องแต่งเพลงให้ทั้งสองร้อง
จากการทำงานหนัก หลังจากกลับจากร้องเพลง ยังต้องมานั่งแต่งเพลงอีก ทำให้เมื่อ 24 ต.ค.2524 นิยม มารยาทป่วยด้วยอาการเส้นโลหิตฝอยในสมองแตก ร่างกายเป็นอัมพฤกษ์
ผลงานเพลงดัง

(ประพันธ์เอง ขับร้องเอง)
บ้านนาสัญญารัก
แหวนรัก
รอยแก่งรัก
เธออยู่ไหนฉันหนาว
ขวัญใจทหาร
แก้ฝัน
ขี่ควายชมสาว
สาวลาว
น้องหมวย
เหมือนพี่เป็นใบ้
เสียใจสุดขีด
พบรักในเวียดนาม
ผลงานประพันธ์เพลง

ทูล ทองใจ​ – จูบมัดจำ
คำรณ สัมบุณณานนท์ – คนบ้าจี้
ชาย เมืองสิงห์​ – ชีวิตคิดไฉน
ไพรวัลย์ ลูกเพชร​ – น้ำตาต่างข้าว , กระซิบรัก , อย่าไปหลงกรุง , กอดเขาครวญ
ผ่องศรี วรนุช​ – ใจน้อง , เอื้องสะอื้น , รักพี่ตามสัญญา
ชัยชนะ บุญนะโชติ​ – อ้อมกอดแขนเก่า , รักดอกเอื้อง , เที่ยวงานวัด , นกเอี้ยงเลี้ยงควาย , กระท่อมหลังเก่า
ไวพจน์ เพชรสุพรรณ​ – แม่พวงมะนาว , ลูกสาวใครหนองามแท้ , พบรักริมโขง , รูปหล่อขอเมีย , สุดบูชา , ผ้าห่มสาว , มัสยาหลงเหยื่อ , ด่วนสาวอีสาน , ช้างกับงูเขียว , คุณแม่ครับ , หนูจ๋า , ชมสาวเที่ยวงาน , ลูกจ๋า , สงสารพี่บ้าง , หอมนิดหอมหน่อย , เป็นชายต้องบวช ,ขมขื่น , อิ่มอกอิ่มใจ , ลาบางกอกกลับอีสาน
เพลิน พรหมแดน– สุดที่รักของเพลิน , ไม้เท้ายอดทอง , รักติดหล่ม , แม่ตาหวาน , หนุ่มจีน , พี่ทิดฝันหวาน , สัญญาหน้าเกี่ยว , จมูกปรารถนา , ฉันชอบของฉัน , สัญญาที่เธอลืม , ผิวปากเรียกน้อง , หัวอกคนจน , หัวใจเพชฌฆาต , สาวนาน่ารัก , หึง 24 ชม.มือปืนรุ่นปู่
แมน เนรมิต​ – ซื้อรักใส่เก๋ง
ยอดรัก สลักใจ​ – รักทรมาน , สุภาพบุรุษคนยาก , งามแท้แม่คุณ
ยงยุทธ เชี่ยวชาญชัย – ชาวนารักชาวนา
เทียนชัย สมยาประเสริฐ​ – คอยน้อง
นิตยา เปิดปัญญา – รักพี่ที่ใจ , หลานสาวคุณตา , ยิ้มแล้วพี่จ๋า , รักจริงหรือพี่
ปัจจุบัน

นิยม มารยาท ได้เสียชีวิตแล้ว เมื่อ พ.ศ. 2544 โดยเหลือเพียง นางเดือนเพ็ญ มารยาท ผู้เป็นภรรยาเอาไว้เบื้องหลัง
เกียรติยศ

เพลง บ้านนาสัญญารัก ได้รางวัลเกียรติยศ จากงานกึ่งศตวรรษลูกทุ่งไทย ครั้งที่ 2 พ.ศ. 2534